জাতিসংঘ বিশ্বের স্বাধীন জাতিগুলোর সংগঠন। লিগ অব নেশনস ব্যর্থ হওয়ার পর ১৯৪৫ সালে ৫১টি রাষ্ট্র কর্তৃক এটি প্রতিষ্ঠিত হয়। জাতিসংঘের প্রধান কাজ বিশ্বজুড়ে শান্তি প্রতিষ্ঠা। বর্তমানে জাতিসংঘের সদস্যরাষ্ট্র ১৯৩টি সার্বভৌম রাষ্ট্র। বাংলাদেশ আনুষ্ঠানিকভাবে ১৯৭৪ সালের ১৭ সেপ্টেম্বর ১৩৬তম সদস্য হিসেবে জাতিসংঘে যোগদান করে। সেটি ছিল জাতিসংঘের ২৯তম অধিবেশন। যোগদানের এক সপ্তাহ পর ১৯৭৪ সালের ২৫ সেপ্টেম্বর জাতিসংঘ সাধারণ পরিষদে বঙ্গবন্ধু শেখ মুজিবুর রহমান বাংলায় ভাষণ দেন। জাতিসংঘে বাংলাদেশের চাঁদার হার ০.০১ শতাংশ। গর্বের ব্যাপার হচ্ছে, জাতিসংঘে শান্তিরক্ষা কার্যক্রমে বাংলাদেশের অবস্থান প্রথম। ১৯৮৮ সালে ইরাক-ইরান যুদ্ধের সময় বাংলাদেশ জাতিসংঘের শান্তিরক্ষা কার্যক্রমে প্রথম অংশগ্রহণ করে।